Robert Collett
Store norske leksikon,Biologi,Vitenskapsgrener i biologien,Biologer,Zoologer
Robert Collett var en norsk zoolog som var bestyrer av Naturhistorisk museum ved Universitetet i Oslo. I 2011 ble bygget som tidligere ble kalt Zoologisk museum døpt om til Robert Colletts hus.
Biografi Collett ble født i Oslo, og er sønn av Peter Jonas og Camilla Collett. Han var konservator ved Universitetets zoologiske museum 1871–1872. Senere ble han bestyrer, sammen med Georg Ossian Sars i 1882, og enebestyrer fra 1886. Han ble professor i zoologi fra 1885. Vitenskapelig arbeid Collett hadde en rik vitenskapelig produksjon. Arbeidene hans handlet hovedsakelig om virveldyr, særlig de norske. Gjennom tallrike studiereiser samlet han et rikt og verdifullt materiale for Universitetets zoologiske museum og tilegnet seg en enestående kunnskap om landets virveldyrfauna. Det zoologiske museums verdifulle samling av norske virveldyr skyldes ikke minst hans personlige samlervirksomhet. Utgivelser Av Colletts vitenskapelige arbeider må særlig fremheves hans grunnleggende arbeider over Norges fisker og fugler, blant annet  Norges fiske (1874), med tre hovedsupplementer (1879–1905),  Den norske nordhavsekspeditions fiske (1880),  Fiske fra Michael Sars' togter (1905),  Norges hvirveldyr, hvor det i tillegg til mange tidsskriftsartikler ble utgitt I Pattedyr (1911–1912), III Krybdyr og padder (1918, utgitt ved A. Wollebæk)II Norges fugle (3 bind, utgitt ved Ørjan Olsen i 1921),  Zoologisk materiale fra fremmede vitenskapelige ekspedisjoner ble gitt til ham slik at han kunne arbeide med det.Colletts hadde også mange populære arbeider, for eksempel Liv i naturen Fuglenes husliv  Fugleliv i det arktiske Norge (oversatt til tysk og engelsk, ny utgave 1907, illustrert med forfatterens egne fotografier) Dyreliv i det nordlige Norge  Han etterlot ved sin død en større del av sine midler til et legat som administreres av Universitetet i Oslo. Sitt store og verdifulle fagbibliotek testamenterte han til Zoologisk museum, Oslo. Les mer i Store norske leksikon Naturhistorisk museum Robert Collett i Norsk biografisk leksikon Eksterne lenker Les manuskripter og bøker av Robert Collett i Nasjonalbiblioteket